


З  А П  И  С  Н  И  К


Од педесет и осма редовна седница на Советот на општина Чешиново-Облешево, одржана на ден 12.09.2025 година , во просториите на општината – Сала на Совет.

Седницата започна во 09.00 часот.
Седницата се снима и се пренесува на официјален YouTube канал на општина Чешиново-Облешево. 
Отсутни: Анита Колева.
  Присутнии: Орце Митров – Претседател на Советот , Боби Ѓоргиев, Филип Јосев, Иван Андонов,  Слаџана Ангелова, Саше Донев, Франческо Наков, Славе Донев; Сане Стојанов, Стојан Ангелов .

Присутни и : Марија Коцева –  Соработник за имот на општината, соработка со НВО и месна самоуправа – општина Чешиново-Облешево,  Весна Г.Малинова – Раководител на одделение за јавни дејности , Моника Накова – директор ЈОУДГ „Ѕвездички“ Чешиново, Јане Георгиев – комунален инспектор , Жарко Спасов – Советник за планирање на локален економски развој и остварување на соработка на локално и регионално и меѓународно ниво. 


Записникот го води Стефанија Димитриев – Соработник за обуки и персонална евиденција. 
	Се стави на разгледување Записникот од педесет и шестата и педесет и седма редовна седница.       

            Забелешки на  Записникот од 56 и  57- Седница на совет -  Претседател: 


	
       /   











Дневен ред





1. Годишен Извештај за работа за воспитната 2024/2025 годин – ЈОУГД ,,Ѕвездички” – с.Чешиново
2. Годишна Програма за работата 2025-2026 година – ЈОУГД ,,Ѕвездички” – с.Чешиново
3. Барање за продолжување хранарина за деца од ранливи категории за учебната 2025-2026 година , ООУ ,, Страшо Пинџур” с.Соколарци 
           4. Предлози , прашања и барања 

	Дополнување на Дневниот ред 
	1. Барање за хранарина за деца од ранливи категории за учебната 2025-2026 година , ООУ ,,Климент Охридски” с.Облешево
	2.Изменување и  дополнување на Програмата за 2025 година за поставување на урбана опрема на територијата на општина Чешиново-Облешево


	Претседателот ги стави на  усвојување Записниците од 56,57 Седници на Советот на Чешиново-Облешево. 

Од присутни 8 ( осум )  членови на Советот во просторијата за време на гласањето со 6 ( шест )  гласа за  и 2 ( два ) гласа воздржани  се усвоија Записниците од 56, 57 редовни Седници на Советот на Чешиново-Облешево.


Претседател: Има дополнување на Дневниот ред. Доколку некој има нешто да каже , нека се изјасни.
Сане Стојанов: Последните неколку седници забележав дека има промени во огранизацијата за Седниците. Точка 1 , и Точка 2 , Точка 3 , не е добро формулирана не знаеме за кого се однесува, да се забележува само по материјалите што ни се доставени , дека стануза збор за ЈОУГД ,,Ѕвездички” с.Чешиново. Но не е се добро формолирани во Решението ( Поканата ) за Седницата. 

Претседателот го стави на усвојување Дневниот ред на 58 редовна Седница , заедно со Дополнување на Точка .........
Од присутни 10 ( десет ) членови на Советот во просторијата за време на гласањето со 10 ( десет ) гласа  се усвои Дневниот ред заедно со Доплнување на точка .... 


Точка 1 ( Годишен Извештај за работа на воспитна 2024/2025 година – ЈОУГД ,,Ѕвездички” с.Чешиново ) 

	Моника Накова – директор на ЈОУГД ,,Ѕвездички” с.Чешиново 
	
	Тоа е законска обврска, секоја година е така. Содржински е тоа ( организација на работното време, бројот на вработени, опис и сл ) .
	Сане Стојанов : Со оглед на тоа, што по Барање на Совет се изгласени финансиските средства што ги баравте. Дали ви се исплатени и искористени.
	Моника Накова – Дел од средствата се исплатени , останатиот дел ќе се исплаќа по можностите на општината. И дел од средствата што се исплатени се искористени, другиот дел ќе се користат постепено.

	Од присутни 10 ( десет ) членови на Советото во просторијата за време на гласањето со 10 ( десет ) гласа  се усвои Годишен Извештај за работа на воспитна 2024/2025 година – ЈОУГД ,,Ѕвездички” с.Чешиново

Се преминува на следна точка.


	Точка 2 (Годишна Програма за работата 2025-2026 година – ЈОУГД ,,Ѕвездички” – с.Чешиново )

Моника Накова – Услови за работа, организациона поставеност. Имаме три објекта со шест групи. Бројот на вработени. Ново нешто е тоа што имаме Одобрение за продолжување на капацитетот во с.Облешево. Се започна тековната работа, секако кога се ќе биде завршено ќе бидете известени. 
Славе Донев – Дали во с.Облешево бројот на деца е исполнет и може ли да се зголеми капацитетот на децата.
Моника Накова – Листата за чекање е со вкупно дваесет и шест деца. Моментално имаме сто дваесет и петт деца запишано. Постепено ги примам децата. Имаме една јаслена група во с.Облешево , тука имаме највеќе деца и ни е потребна. За проширување на установата , можам да кажам дека Проектот ни е одбрен. Колку што сум запознаена Министерството го изготвува проектот. Инсталацијата за струја ја сменивме. Запознаени сме дека кровот треба да биде од општината.
Сане Стојанов -  Околу децата и на друга Седница имаме дискутирано, се примаат во градинките деца од други општини, а од нашата општина децата чекаат да бидаат згрижени. Со оглед на тоа дека предност имаат децата што се од нашата општина. 
Моника Накова – Имаме Интерен Правилник донесено. Доколку има потреба да се земаат деца од друга општина. Пример . од средна група имаме простор за дечиња , зошто да не бидат згрижени. 

	Од присутни 10 ( десет ) членови на Советото во просторијата за време на гласањето со 10 ( десет ) гласа  се усвои Годишна Програма за работата 2025-2026 година – ЈОУГД ,,Ѕвездички” – с.Чешиново


Точка 3 (Барање за продолжување хранарина за деца од ранливи категории за учебната 2025-2026 година , ООУ ,, Страшо Пинџур” с.Соколарци )

	Славе Донев – За ова Барање не треба да имаме проблем и не се многу деца.
	Сане Стојанов – Во ред е Барањето од ООУ ,,Страшо Пинџур’’, но гледам по архивскиот број денес е поднесено Барањето од ООУ ,,Климент Охридски ’’ . Може ли да излезе во пресрет возачот кој ги превезува децата од с.Бурилчево до с.Кучичино до училиштето, да превезува и дете кое е од с.Кучичино и местото на живеење му е оддалечено од самото училиште. Секако комбето минува покрај куќата во која што живее детето. Доколку може да реагирате, овде имаме и претставник од образование Весна Г.Малинова .
	Весна Г.Малинова – Ќе интервенираме. Ќе биде пренесено до директорот на училиштето.
	

	Од присутни 10 ( десет ) членови на Советото во просторијата за време на гласањето со 10 ( десет ) гласа за  се усвоија Барање за продолжување хранарина за деца од ранливи категории за учебната 2025-2026 година , ООУ ,, Страшо Пинџур” с.Соколарци и Барање за хранарина за деца од ранливи категории за учебната 2025-2026 година , ООУ ,,Климент Охридски” с.Облешево .

	Точка 4 ( Дополнување на Дневен ред ) Предлог Програма за дополнување на Програмата за 2025 година за поставување урбана опрема на територијата на општина Чешиново-Облешево

		Сане Стојанов – Дали се однесува за средствата од УНДП.
		Слаџана Ангелова – Како ќе биде целиот проект. 
	Жарко Спасов – Програмата за поставување на урбана опрема . Пошто имаме Урбанистички план за с.Чифлик, с.Облешево, с.Чешиново, .. Во Урбан Блок 3 – треба да се направи дополнување на опремата. Спортска опрема. 
Слаџана Ангелова – Само за во с.Облешево ли е ова?
Жарко Спасов – Да. Како што знам Марија само за с.Облешево е направила. 
Слаџана Ангелова – На кратко ми објасни за проектот.
Жарко Спасов – Веќе  е направено јавна набавка. Договорот е потпишан. Средствата што ќе останат од с.Облешево , ќе бидат искористени за за с.Теранци за ( детски реквезити ) . Проектот што го правивме е со голема сума. Направена е посебна Предмер пресметка. 


		Предлози , прашања и барања
1. Барање од ф.к Атлетико 2021 с.Теранци ( финансиски средства ) 
2. Информација  Известување – Надоместок за обележување и изработка на протокол за регулациона, градежна и инвелациона линија со определување на површина за изградба на гробно место и гроб ( овој надоместок го плаќаат само носителите на ново и старо гробно место ) .



1. Барање од ф.к Атлетико 2021 с.Теранци ( остана да се разгледа на следна седница ) 
2. Изработка на протокол за регулациона, градежна и инвелациона линија со определување на површина за изградба на гробно место и гроб ( овој надоместок го плаќаат само носителите на ново и старо гробно место
Јане Георгиев – комунален инспектор , Општина Чешиново – Облешево – Извршен е редовен Инспекциски надзор над ЈПКД ,,Облешево” од Државен комунален инспектор на 12.08.2025 година . И Советот на општина Чешиново, согласно законската обврска за одржување и управување со гробиштата и погребални услуги потребно е да донесе Одлука со која го овластува ЈПКД ,,Облешево” – Чешиново-Облешево да врши управување и одржување на гробиштата на територијата на општина Чешиново-Облешево.  Ова е само Известување, да се започне од некаде , нема се одеднаш да се реализира. Најпрво ќе оде на точка на Дневен Ред на следна седница.


Седницата завраши во 09:51 часот.


                Совет на општина Чешиново – Облешево
                                                                                         Претседател      
                                                                                       с.р  Орце Митров                              

